Kopi luwak iku jinis kopi sing digawé saka wiji kopi lan sadurungé wis dipangan déning luwak.[1] Ing jero weteng luwak, wiji kopi ora isa kacerna amarga atos, sahingga nalika wiji kopi metu bareng karo telèké isih wutuh.[2] Wiji kopi kang wis kafermentasi kanthi alami ing jero weteng luwak, isa gawé rasa kopi luwak béda karo kopi liyané.[3] Miturut peneliti saka Kanada, protein ing weteng luwak nggawé wiji kopi kafermentasi kanthi mateng, sahingga rasa kopi luwak béda karo kopi liyané.[3] Suhu nalika fèrmentasi ing jero weteng luwak isa nganti 200-265 derajat celcius.[4] Fèrmentasi ing jero weteng luwak suwené nganti 48 jam.[4] Sedina luwak isa ngasilaké 0,2-o,4 kg wiji kopi luwak.[4]